b'\n_START_ARTICLE_\nPremis Oscar de 1989\n_START_SECTION_\nCuriositats\n_START_PARAGRAPH_\nLa pel\xc2\xb7l\xc3\xadcula m\xc3\xa9s nominada de la nit fou Tot passejant Miss Daisy de Bruce Beresford, que aconsegu\xc3\xad nou nominacions, si b\xc3\xa9 no aconsegu\xc3\xad la nominaci\xc3\xb3 de millor direcci\xc3\xb3. Aix\xc3\xad mateix tamb\xc3\xa9 fou la m\xc3\xa9s guardonada de la nit amb quatre premis: millor pel\xc2\xb7l\xc3\xadcula, actriu principal, gui\xc3\xb3 adaptat i maquillatge, i es convert\xc3\xad en el tercer film en aconseguir el m\xc3\xa0xim premi sense tenir el seu director nominat. La segona pel\xc2\xb7l\xc3\xadcula amb m\xc3\xa9s nominacions fou Born on the Fourth of July d\'Oliver Stone, que aconsegu\xc3\xad vuit nominacions, i aconsegu\xc3\xad dos premis, millor director i millor fotografia. _NEWLINE_Kenneth Branagh aconsegu\xc3\xad la nominaci\xc3\xb3 a millor director i actor per la mateixa pel\xc2\xb7l\xc3\xadcula Henry V, convertint-se en la cinquena persona en aconseguir aquest fet._NEWLINE_Durant la cerim\xc3\xb2nia es ret\xc3\xa9 homenatge als 50 anys de l\'estrena d\'El m\xc3\xa0gic d\'Oz, mitjan\xc3\xa7ant la interpretaci\xc3\xb3 de la can\xc3\xa7\xc3\xb3 "Over the Rainbow" per part de Diana Ross.'